Velkomin Velkomin á heimasíðu stuðningsmannaklúbbs Manchester United á Íslandi . Á þessari síðu finnur þú allar upplýsingar um klúbbinn , ferðir á leiki , hvernig á að gerast félagi í klúbbnum , hverjir eru í stjórn , lög og reglur klúbbsins og hér birtum við nöfn vinningshafa í happdrættinu okkar . Við hvetjum þig til að skrá þig á póstlistann til þess að fá fréttabréfið . Við erum líka með okkar eigin Facebook síðu þar sem öll almenn umræða fer fram og póstum þar upplýsingum um ferðir á leiki með Manchester United . Ferðaskrifstofan VITA Sport í samstarfi við stuðningsmannaklúbb Manchester United á Íslandi býður upp á fjölbreyttar og skemmtilegar ferðir til Englands þar sem hægt er að sjá leiki á Old Trafford í hæsta gæðaflokki . Happdrættið 2019 – 2020 – Vinningsnúmer Dregið var í happdrætti stuðningsmannaklúbbsins laugardaginn 28. janúar . Við þökkum þeim kærlega sem tóku þátt í happdrættinu okkar í ár og styrktu þannig ferðasjóð fatlaðra stuðningsmanna . Á síðasta tímabili náðum við að senda sex einstaklinga á Old Trafford ásamt aðstoðarmönnum . Hér fyrir neðan eru vinningsnúmerin ( birt með fyrirvara um prentvillur ) . Ferð fyrir tvo á Old Trafford með VITA Sport . Flug , gisting og 2 miðar á Old Trafford . 2 . Vinningur Ferð fyrir einn á Old Trafford með VITA Sport . Flug , gisting og miði á Old Trafford . Töskur merktar Manchester United Stuðningsmannaklúbbur Man Utd á Íslandi Saga klúbbsins nær aftur til ársins 1991 , nánar tiltekið 6. október , þegar u.þ.b. 50 aðdáendur tóku sig saman og stofnuðu klúbbinn . Megin markmið klúbbsins er að sameina undir einum hatti sem flesta stuðningsmenn Manchester United á Íslandi . Klúbburinn sendir út gjafavarning , heldur úti flottu tímariti , vefsíðu , happdrætti fyrir Styrktarsjóð fatlaðra stuðningsmanna og er eigandi að 58 ársmiðum á alla heimaleiki á Old Trafford . Miðarnir eru seldir sem hluti af hópferðum í samstarfi við ferðaskrifstofuna VITA . Heimavöllur stuðningsmanna er á hinum ýmsu sportbörum á höfuðborgarsvæðinu og einnig víða á landsbyggðinni . Styrktarsjóður Stuðningsmannaklúbbs Manchester United á íslandi Styrktarsjóður Stuðningsmannaklúbbs Manchester United á íslandi , vill þakka öllum sem sótt hafa um og hvetur þá sem ekki hljóta styrk í ár að sækja um aftur þegar opnað verður fyrir umsóknir í ágúst og verður opið fyrir þær fram í september . Nýtt fyrirkomulag verður kynnt þegar að því kemur og verða nánari upplýsingar að finna á facebookog heimasíðu okkar www.manutd.is Eftirfarandi aðila fara í ferð eða hafa farið á vegum klúbbbsins í vetur ásamt aðstoðarmönnum Ferðir á heimaleiki Man . Utd veturinn 2019 - 2020 Ferðaskrifstofan VITA sport mun í vetur bjóða upp á fjölbreyttar og skemmtilegar ferðir til Englands þar sem hægt er að sjá leiki í hæsta gæðaflokki , leikmenn á heimsmælikvarða og upplifa ólýsanlega stemmningu innan um tugþúsundir áhorfenda . Utd klúbburinn hefur til ráðstöfunnar í þessar ferðir eru í hólfi STH 126 . Vanti þig frekari upplýsingar eða hafir þú áhuga á að vita meira skaltu hafa samband við VITA sport með með því að senda okkur tölvupóst sport@vita.is eða hringja í síma 570 4472 Ef bókað er í gegnum síma , eða með því að senda okkur tölvupóst þá bætist við 2500 kr. bókunargjald á hvern farþega . Póstlisti félagsins og upplýsingar um breytt heimilisfang Skráðu þig á póstlistan hjá okkur og fáðu fréttir af liðinu og ferðum á leikina með Manchester United klúbbnum á Íslandi Stuðningsmannaklúbbur Manchester United á Íslandi Sportbarinn Ölver í Glæsibæ er elsta krá landsins og hefur verið starfrækt síðan 1984 . Staðurinn hefur alls 5 mismunandi sali sem henta til ýmissa viðburða . Alls eru 5 breiðtjöld og 20 sjónvörp og hægt er að sýna allt að 9 mismunandi íþróttaviðburði þar af 5 með hljóði . Boltinn í beinni , beinar útsendingar frá íþróttaviðburðum með áherslu á fótbolta og ruðning . Hérna fyrir neðan má sjá eitthvað af þeim viðburðum sem við erum að sýna í beinni , ef þú sérð ekki leik eða leiki sem þú hefur áhuga að sjá hafðu þá samband í síma 544 4040 . Millifærðu kr. 4.000 á reikning klúbbsins : 0331-26-5555 Kennitalan er 471294-2339 . 2 . Tölvupóstur Að greiðslu lokinni , sendir þú tölvupóst með nafni , kennitölu , heimilisfangi , póstnúmeri , síma og netfangið manutd@manutd.is 3 . Fyrir félaga Að hausti og um jólin mun klúbburinn senda þér gjafapakka Lög klúbbsins heiti félagsins og tilgangur Nafn félagsins er Stuðningsmannaklúbbur Manchester United á Íslandi . Varnarþing þess er í Reykjavík . Tilgangur félagsins er að stuðla að auknum stuðningi við Manchester United , s.s. með útgáfu élagsblaðs , rekstri heimasíðu á internetinu og að gera félagsmönnum kleift að sjá sem flesta leiki með Manchester United . II . Félagsgjöld Félagsgjöld skulu ákveðin á aðalfundi félagsins , þá sem ákveðin krónutala , eða með því að veita stjórn félagsins til þess að hafa félagsgjöldin að ákveðnu hámarki og ákveðnu lágmarki . Stjórnarmenn eru á fríu árgjaldi , einnig er stjórn heimilt að veita frítt árgjald starfsmönnum klúbbsins . Félagsskírteini skal gefa út til eins árs í senn og gildir það frá 1. júlí til 30. júní ár hvert . Félagsskírteini má ekki afhenda nema gegn greiðslu élagsgjalda . Útlit félagsskírteins skal ákveða af stjórn félagsins , en greinilegur munur þarf að vera á félagsskírteinum milli ára . Á félagsskírteininu skal koma fram nafn félagsins , fyrir hvaða tímabil það gildir og númer félagsmanns . Félagsmaður á rétt til að halda félagsskírteini sínu , en ef hann endurnýjar ekki félagsskírteinið fyrir 1. október hvers árs hefur stjórn félagsins heimild til að ráðstafa félagsnúmerinu . III . Stjórnskipulag Með stjórn félagsins fara : a ) Almennir félagsfundir b ) Stjórn félagsins . IV . Félagsfundir Æðsta vald í öllum málefnum félagsins innan þeirra marka sem samþykktir þess og landslög setja , er í höndum lögmætra félagsfunda . Auk félagsmanna og umboðsmanna þeirra hafa og endurskoðendur rétt til fundarsetu . Þá getur stjórn félagsins boðið mönnum setu á einstökum fundum , einkum ef leita þarf álits þeirra eða aðstoðar Aðalfundur skal boðaður með tilkynningu á heimasíðu og / eða auglýsingu í dagblaði / fréttabréfi með minnst 10 og mest 14 daga fyrirvara . Aðalfund skal halda í maí / júní ár hvert . Aðalfundur er löglegur ef löglega er til hans boðað . Á aðalfundi skulu þessi mál tekin til afgreiðslu : 1 . Kosning fundarstjóra og ritara fyrir fundinn . 2 . Skýrsla stjórnar 3 . Stjórn leggur fram endurskoðaða reikninga félagsins 4 . Umræður um skýrslu og reikninga 5 . Lagabreytingar 6 . Kosning formanns til tveggja ára 7 . Kosning 2 stjórnarmanna til tveggja ára 8 . Kosning endurskoðanda til eins árs 9 . Önnur mál Formaður félagsstjórnar skal setja félagsfundi og skipa fundarstjóra . Á félagsfundi ræður einfaldi meirihluti atkvæða úrslitum nema öðruvísi sé fyrir mælt í samþykktum félagsins eða landslögum . Ef tillaga fær jafnmörg atkvæði með og á móti telst hún fallin . Ef tveir menn eða fleiri fá jafnmörg atkvæði skal kosið aftur á milli þeirra . Sé ekki hægt að fá meirihluta úrslit skal hlutkasti ráða . Á félagsfundum fylgir eitt atkvæði hverju félagsskírteini í félaginu . V. Stjórn félagsins Aðalfundur kýs formann og 2 menn af 4 annað hvort ár í stjórn félagsins . Einfaldur meirihluti ræður úrslitum á stjórnarfundum . Séu atkvæði jöfn ræður atkvæði formanns . Stjórnin fer með æsta vald í málefnum félagsins milli félagsfunda . Meginskyldustörf hennar eru : 1 . Að sjá til að félagið hafi aðgang að samkomustað til að sjá þá leiki sem unnt er með Manchester United . 2 . Að sjá um skráningu félagsmanna , innheimtu félagsgjalda og gera félagsmönnum kleift að heimsækja Old Trafford . 3 . Að koma fram fyrir hönd félagsins . 4 . Að gefa út dreifirit eða halda heimasíðu til félagsmanna um málefni félagsins 5 . Að ráða fram úr öðrum málum , sem hún telur nauðsynlegt að fjalla um Um það sem gerist á stjórnarfundum skal haldin fundargerðabók sem undirrituð skal af þeim sem fundi sitja . Stjórnarmaður sem ekki er sammála ákvörðun stjórnar á rétt á að fá sérálit sitt skráð í fundargerðabókina . VI . Reikningar og endurskoðun Reikningsár félagsins er 1. júní til 31. maí ár hvert . Á aðalfundi skal kjósa skoðunarmann til eins árs í senn . Skoðunarmaður skal endurskoða ársreikninginn og í því sambandi kanna bókhaldsgögn félagsins og aðra þætti er varða rekstur þess og stöðu . Þeir skulu gera endurskoðunarskýrslu sem leggja skal fyrir aðalfund . Skoðunarmaður hefur rétt til að sitja hluthafafundi félagsins . VII . Breytingar á samþykktum félagsins Ákvörðun um breytingu samþykkta félagsins skal tekin á löglega boðuðum aðalfundi enda hafi tillagna verið getið í fundarboði . Breyting verður þó því aðeins gild að hún hljóti samþykki minnst 75% greiddra atkvæða á fundinum . VIII . Slit á félaginu Sé félaginu slitið skal gefa eignir þess til góðgerðasamtaka Reykjavík 23 júlí 2018 Stuðningsmannaklúbbur Man Utd á Íslandi Velkomin á heimasíðu stuðningsmannaklúbbs Manchester United á Íslandi .